ඩුබායි පැන්න බදුවත්තේ චාමර ඇතුළු 2කට ඉන්ටර්පෝල් රතු වරෙන්තු
මත්ද්රව්ය ජාවාරම සම්බන්ධයෙන් පොලිසියට ඔත්තු දුන්නැයි සැකපිට ග්රෑන්ඩ්පාස් බදුවත්ත ප්රදේශයේදී ත්රිරෝද රථයකින් ගමන් කරමින් සිටි 56 හැවිරිදි කාන්තාවක හා 31 හැවිරිදි ඇගේ ඥාතියකු වෙඩි තබා ඝාතනය කිරීමට කොන්ත්රාත්තුව දුන් බව කියන මේ වනවිට ඩුබායි රාජ්යයේ සැඟව සිටින බදුවත්තේ චාමර ඇතුළු ප්රබල මත්ද්රව්ය ජාවාරම්කරුවන් දෙදෙනකු මෙරටට ගෙන්වා ගැනීම සඳහා ජාත්යන්තර පොලිසිය හරහා රතු වරෙන්තු ඉල්ලා සිටීමට පොලිසිය පියවර ගෙන තිබේ එම වෙඩි තැබීම සම්බන්ධයෙන් අත්අඩංගුවට ගත් සැකකරුවන් දෙදෙනා ලබාදුන් ප්රකාශ ඔස්සේ විමර්ශන දියත් කළ පොලිසියට ඩුබායි රාජ්යයේ සැඟවී සිටින එම අපරාධකරුවන් දෙදෙනා මෙරට සිදුවූ තවත් වෙඩි තැබීම් මනුෂ්ය ඝාතන කිහිපයක් හා මත්ද්රව්ය ජාවාරම මෙහෙයවා ඇති බවටත් මූලික තොරතුරු මත අනාවරණය කර ගැනීමට සමත්වී තිබිණි ඒ පිළිබඳව අධිකරණයට කරුණු වාර්තා කර එකී නියෝග ලබාගැනීමට පියවර ගනිමින් සිටින අතර ඊයේ 07දා පොලිස් විශේෂ කාර්ය බළකාය විසින් කැලණිය වනවාසල ප්රදේශයේදී හෙරොයින් කිලෝ දහයකට අධික ප්රමාණයක් සමග අත්අඩංගුවට ගත් පුද්ගලයා ද බදුවත්තේ චාමර නමැත්තාගේ සගයකු බව පොලිසිය පවසයිඒ ජේ ඒ අබේනායක